text: Anne Sina medlem af Folketinget
  25 november 2013 kl. 09.56
  Anne Sina (S) har valgt at indtræde i Folketinget fra nytår som afløser for Jacob Bjerregaard, der er blevet borgmester i Fredericia.
  Ved folketingsvalget i 2011 blev hun med 4.846 personlige stemmer 1. suppleant til Folketinget for Socialdemokraterne i Sydjylland.
  Siden trak hun sig som folketingskandidat i Aabenraa-kredsen.
  Alligevel har hun nu valgt at indtræde i Folketinget.
  - Jeg glæder mig til at komme i gang med det politiske arbejde og ser frem til at skulle repræsentere Socialdemokratiet på Christiansborg. Jeg har tidligere haft korte orlovsperioder på Christiansborg, men det er selvfølgelig noget helt særligt for mig at blive ordinært medlem af Folketinget, skriver hun i en mail til TV SYD.
  Anne Sina, 26 år, er opvokset på Søgaardsmark ved Aabenraa, og hun er uddannet cand.scient.pol.
  
  Fra Twitter #kvsyd
  Sender en varm hilsen til @Anne_Sina der på grund af @JaBjerregaard&#39;s valg til borgmester ved #kvsyd bliver min sønderjyske kollega i #dkpol
  
  